Paljassaare sadam
Paljassaare sadam (sadama kood: EE PAS) on ASi Tallinna Sadam koosseisu kuuluv sadam, mis asub Tallinna lahe ääres Paljassaare poolsaarel Paljassaare tee 28. Sadama territoorium hõlmab 436 000 m2 maa-ala ja 355 000 m2 veeala. Sadamas on 11 kaid üldpikkusega 1859 m. Suurim sügavus kai ääres on 9 m. Suurim võimalik laev: pikkus 190 m, laius 30 m, süvis 8,6 m. 2018. aastal otsustas Tallinna Sadam loobuda sadamapidamisest ja müüa oma varad Paljassaare sadamas.